text: نئیدہلی۔22اکتوبر۔خواتین و اطفال کی ترقی کی وزارت نئی دہلی کے جن پتھ روڈ پر اندراگاندھی نیشنل سینٹر فار آرٹس میں 26 اکتوبر سے 4نومبر 2018 تک بھارتی خواتین کے نامیاتی فیسٹول کے پانچویں ایڈیشن کا انعقاد کررہی ہے۔ اس کا مقصد نامیاتی کلچر کو فروغ دینا اور خواتین نامیاتی کسانوں اور چھوٹی صنعت کاروں کو ترقی دینا ہے۔ یہ ملک کا سب سے بڑا نامیاتی فیسٹول ہے اور ملک کی نامیاتی تحریک کی قیادت خواتین کررہی ہیں۔